**Ministru kabineta noteikumu projekta „Grozījumi Ministru kabineta 2015. gada 10. marta noteikumos Nr. 126 „Tiešo maksājumu piešķiršanas kārtība lauksaimniekiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts precizē vairākus tiešo maksājumu nosacījumus 2019. gadam.  Noteikumu projekta spēkā stāšanās laiks plānots līdz 2019. gada 20. martam. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Lauksaimniecības un lauku attīstības likuma 5. panta ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015. gada 10. marta noteikumi Nr. 126 „Tiešo maksājumu piešķiršanas kārtība lauksaimniekiem” (turpmāk – Ministru kabineta noteikumi Nr. 126) nosaka kārtību, kādā piešķirami Eiropas Savienības tiešie maksājumi.  Ministru kabineta noteikumu projekts “Grozījumi Ministru kabineta 2015. gada 10. marta noteikumos Nr. 126 “Tiešo maksājumu piešķiršanas kārtība lauksaimniekiem”” (turpmāk – noteikumu projekts) paredzēts, lai:   1. papildinātu zālāju uzturēšanas nosacījumus ganīšanai piemērotā stāvoklī ar normu par sēklaudzēšanai pašu vajadzībām izmantotu zālāju nokulšanu un attiecīgās informācijas sniegšanu Lauku atbalsta dienestā; 2. tehniski precizētu kultūras kodu nosaukumus noteikumu tekstā, lai tas atbilst Kultūraugu un zemes izmantošanas veidu kodu saraksta tabulā 2. pielikumā minētajiem nosaukumiem; 3. tehniski precizētu nosacījumus dīķu atzīšanai par ekoloģiskas nozīmes platību maksājuma par klimatam un videi labvēlīgu lauksaimniecības praksi saņemšanai, svītrojot noteikto 10 m ierobežojumu piekrastes veģetācijai, jo ar Komisijas 2017. gada 15. februāra Deleģētās regulas (ES) 2017/1155, ar kuru groza Deleģēto regulu (ES) Nr. 639/2014 attiecībā uz kontroles pasākumiem, kas saistīti ar kaņepju audzēšanu, dažiem noteikumiem par zaļo maksājumu, maksājumu gados jauniem lauksaimniekiem, kuri kontrolē juridisku personu, brīvprātīga saistītā atbalsta apjoma uz vienību aprēķināšanu, maksājumtiesību daļām un dažām paziņošanas prasībām, kas saistītas ar vienotā platībmaksājuma shēmu un brīvprātīgu saistīto atbalstu, un groza Eiropas Parlamenta un Padomes Regulas (ES) Nr. 1307/2013 X pielikumu, ir veikti grozījumi Eiropas Parlamenta un Padomes 2013. gada 17. decembra Regulas (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (turpmāk – regula Nr. 1307/2013) 45. panta 4. punktā, kuros noteikts, ka attiecībā uz dīķiem, platību, kas kvalificējama par ekoloģiski nozīmīgu platību, aprēķina, ņemot vērā lielumu, kas nepārsniedz 0,3 hektārus. Ja gar ūdenstilpi ir piekrastes veģetācijas josla, atbilstošo platību iekļauj ekoloģiski nozīmīgās platības aprēķinā, bet maksimālā platība, ko iesniegumā var deklarēt lauksaimnieks, nav noteikta. Šī punkta piemērošanas vajadzībām dalībvalstis var noteikt tikai dīķu minimālo lielumu, maksimālajai platībai regulas grozījumi šādu ierobežojumu neparedz; 4. svītrotu prasību vienotajā iesniegumā papildus norādīt vārdu, uzvārdu un personas kodu jaunajiem lauksaimniekiem, tāpēc, ka Lauku atbalsta dienests praksē minēto informāciju iegūst pats un attiecīgi nosaka personas, kas atbilst maksājuma gados jauniem lauksaimniekiem saņemšanas kritērijiem; 5. tehniski precizētu koeficientu maksimālā hektāru skaita noteikšanai, par kuru lauksaimnieks ir tiesīgs saņemt brīvprātīgi saistīto atbalstu par cietes kartupeļiem; 6. precizētu 1. pielikumā noteiktās vienotā iesnieguma minimālās satura prasības:  * svītrojot prasību par aktīva lauksaimnieka statusu, jo tas kopš 2018. gada netiek piemērots; * papildinātu ar informatīvu norādi par to, ka atbalsta saņēmēju dati tiks publiskoti, ka tos var apstrādāt Savienības un dalībvalstu revīzijas un izmeklēšanas iestādes Kopienu finansiālo interešu aizsardzības nolūkā, kā arī to, ka iesniegums var tikt izvērtēts un lēmums pieņemts automatizēti;  1. tehniski precizētu Kultūraugu un zemes izmantošanas veidu kodu saraksta tabulu 2. pielikumā:  * jo tiek pārtraukts maksājums apgabaliem, kuros ir dabas vai citi specifiski ierobežojumi; * nosakot atsevišķus kultūras kodu speltas kviešiem, kas tiek audzēti kā vasarāji un ziemāji; * nosakot, ka daudzziedu viengadīgā airene sēklas ieguvei un sinepes ir atbalsttiesīgas kultūras Lauku attīstības maksājumam “Rugāju lauks ziemas periodā”; * papildinot sarakstu un piešķirot atsevišķus kodus sausserdim, irbenei un tabakai, kā arī papildinot kultivēto nektāraugu sarakstu ar rudzupuķi, ņemot vērā lauksaimnieku izrādīto interesi par šo kultūru audzēšanu aizvien plašākās platībās;  1. tehniski precizētu terminu “Alga pirms nodokļu nomaksas” 4. pielikumā izteiktajā “Deklarācijā par iepriekšējā gadā izmaksātajām darba algām, kas saistītas ar lauksaimniecisko darbību”. Tā jāiesniedz, lai, piemērojot maksājuma samazinājumu, no vienotā platības maksājuma summas atskaitītu iepriekšējā kalendāra gadā izmaksāto darba algu, kas saistīta ar lauksaimniecisko darbību; 2. tehniski precizētu Ministru kabineta 2014. gada 23. decembra noteikumu Nr. 834 " Prasības ūdens, augsnes un gaisa aizsardzībai no lauksaimnieciskās darbības izraisīta piesārņojuma" nosaukumu savstarpējās atbilstības obligātās apsaimniekošanas prasību sarakstā 5. pielikumā; 3. paredzētu maksimālo finansējuma apmēru 2019. gadam katram BSA veidam.   Kopējais BSA apmērs Latvijai tiek noteikts ar Eiropas Komisijas īstenošanas aktu, savukārt atbalsta maksimālais apmērs sadalījumā pa atbalsta veidiem jānosaka dalībvalstij. Atbalsta maksimālais apmērs sadalījumā pa atbalsta veidiem ir noteikts periodam no 2015. līdz 2020. gadam un, izmantojot Lauksaimniecības tirgus vadības un uzraudzības informācijas sistēmu, paziņots Eiropas Komisijai. Plānotais finansējuma apmērs 2019. gadam sadalījumā pa nozarēm nav mainīts un tiek paredzēts saskaņā ar noteikto un Eiropas Komisijai paziņoto apmēru. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija konsultējās ar Lauku atbalsta dienesta un VSIA “Zemkopības ministrijas nekustamie īpašumi” speciālistiem. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aptuveni 57 176 lauksaimnieki (2018. gadā vienotā platības maksājuma atbalstam pieteicās 46 027 pretendenti un dalībai mazo lauksaimnieku atbalsta shēmā iesniegumu iesniedza 13 408 lauksaimnieki), tajā skaitā lauksaimniecības uzņēmumi, valsts un pašvaldības iestādes, citas organizācijas, kā arī lauksaimniecības zemes īpašnieki un apsaimniekotāji, kas pieteiksies atbalsta maksājumiem 2019. un turpmākajos gados un īstenos attiecīgos tiešo maksājumu saņemšanas nosacījumus.  Ar grozījumiem noteikumos Nr. 126 netiks pārkāpts tiesiskās paļāvības princips, jo lauksaimnieka tiesības netiek ierobežotas. |
| 2. | Tiesiskā regulējuma ietekme uz tautsaimniecību un administratīvo slogu | Tā kā noteikumu grozījumi nerada papildu informācijas sniegšanas pienākumu, tie arī neveido administratīvo slogu. |
| 3. | Administratīvo izmaksu monetārs novērtējums | Noteikumu projektā ietvertie nosacījumi neradīs jaunus obligātos informācijas sniegšanas pienākumus un nepalielinās esošo informācijas sniegšanas prasību apjomu, tāpēc netiks uzlikts papildu administratīvais slogs un neradīsies administratīvās izmaksas. |
| 4. | Atbilstības izmaksu monetārs novērtējums | Noteikumu projektā ietverto atbilstības prasību izpilde neradīs papildus izmaksas atbalsta pretendentiem. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. gads | | Turpmākie trīs gadi (*euro*) | | | | |
| 2020. gads | | 2021. gads\* | | 2022. gads\* |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 280154000 | 0 | 302754000 | 0 | 0 | 299633591 | 308294625 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 280154000 | 0 | 302754000 | 0 | 0 | 299633591 | 308294625 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 280154000 | 0 | 302754000 | 0 | 0 | 299633591 | 308294625 |
| 2.1. valsts pamatbudžets | 280154000 | 0 | 302754000 | 0 | 0 | 299633591 | 308294625 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar ES tiesību aktos noteikto Latvijas aploksni:  2019. gadā kopējie izdevumi – tiešie maksājumi 280 154 000 *euro* apmērā;  2020. gadā kopējie izdevumi – tiešie maksājumi 302 754 000 *euro* apmērā.  2021. gadā kopējie izdevumi – tiešie maksājumi 299 633 591 *euro* apmērā\*.  2022. gadā kopējie izdevumi – tiešie maksājumi 308 294 625 *euro* apmērā\*.  \* 2021. un 2022. gada aploksne norādīta atbilstoši pašreizējam Komisijas priekšlikumam Eiropas Parlamenta un Padomes Regulas, ar ko izveido noteikumus par atbalstu stratēģiskajiem plāniem, kuri dalībvalstīm jāizstrādā saskaņā ar kopējo lauksaimniecības politiku (KLP stratēģiskie plāni) un kurus finansē no Eiropas Lauksaimniecības garantiju fonda (ELGF) un no Eiropas Lauksaimniecības fonda lauku attīstībai (ELFLA), un ar ko atceļ Eiropas Parlamenta un Padomes Regulu (ES) Nr. 1305/2013 un Eiropas Parlamenta un Padomes Regulu (ES) Nr. 1307/2013, IV pielikumā.  Bez tabulā minētajiem tiešo maksājumu izdevumiem ar Ministru kabineta 2016. gada 16. augusta protokola Nr.40 59.§ 4. punktu papildus ir apstiprināti 13 milj. EUR pārejas posma valsts atbalstam 2019. gadā, bet tie šajā anotācijas 3. sadaļā nav iekļauti. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav plānotas. | | | | | | |
| 8. Cita informācija | Saistībā ar tiešo maksājumu shēmu atbalsta saņēmējiem tiks izmaksāts atbalsts no Zemkopības ministrijas budžeta programmas 64.00.00. „Eiropas Lauksaimniecības garantiju fonda (ELGF) projektu un pasākumu īstenošana” apakšprogrammas 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)”.  2021. un 2022. gada budžeta izdevumi var tikt precizēti, jo finansējuma apmērs tiešajam atbalstam lauksaimniecībā nākamajā plānošanas periodā tiks noteikts, ievērojot sarunu rezultātus par nākamā perioda daudzgadu budžeta finanšu ietvaru. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumu projekts ir sagatavots, pamatojoties uz:  1) regulu Nr. 1307/2013;  2) Eiropas Parlamenta un Padomes 2013. gada 17. decembra Regula (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (turpmāk – regula Nr. 1306/2013); |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Regula Nr. 1306/2013  Komisijas (ES) 2014. gada 6. augusta Īstenošanas Regulu Nr. 908/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz maksājumu aģentūrām un citām struktūrām, finanšu pārvaldību, grāmatojumu noskaidrošanu, noteikumiem par pārbaudēm, nodrošinājumu un pārredzamību, attiecībā uz informācijas publicēšanu par Eiropas Lauksaimniecības garantiju fonda (ELGF) un Eiropas Lauksaimniecības fonda lauku attīstībai (ELFLA) līdzekļu saņēmējiem (turpmāk – regula Nr. 908/2014) | | | |
| A | B | C | | D |
| Regulas Nr. 1306/2013 113. pants | 6.  punkts | Ieviests pilnībā. | | Neparedz stingrākas prasības kā ES tiesību normas. |
| Regula Nr. 908/2014 60. pants | 6.  punkts | Ieviests pilnībā. | | Neparedz stingrākas prasības kā ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Regulas Nr. 1306/2013 113. pantā ir noteikts pienākums dalībvalstij informēt atbalsta saņēmējus par to, ka viņu dati tiks publicēti saskaņā ar un ka Savienības finansiālo interešu aizsardzības nolūkā šos datus var apstrādāt Savienības un dalībvalstu revīzijas un izmeklēšanas struktūras.  Regulas Nr. 908/2014 60. pantā ir noteikts, ka minēto informāciju saņēmējiem sniedz, iekļaujot to pieteikuma veidlapās finansējuma saņemšanai no fondiem.  Ar noteikumu projekta 6. punktu tiek grozīts Ministru kabineta noteikumu Nr. 126 1. pielikums, kurā noteiktas vienotā iesnieguma minimālās satura prasības. Ar šo grozījumu tiek noteikts, ka vienotā iesnieguma saturs obligāti jāpapildina ar informatīvu atsauci uz regulu Nr. 1306/2013 un regulu Nr. 908/2014, lai informētu lauksaimniekus par to datu publicēšanu un tālāko iespējamo apstrādi. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | | |
| Cita informācija | Nav. | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav. | | | |
| A | B | | C | |
| - | - | | - | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | | | |
| Cita informācija | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika nosūtīts saskaņošanai lauksaimnieku sabiedriskajām organizācijām.  Noteikumu projekts tika publicēts Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Par nosūtīto noteikumu projektu sniedza atzinumu Lauksaimniecības organizāciju sadarbības padome un Biedrība “Latvijas Bioloģiskas lauksaimniecības asociācija". |
| 3. | Sabiedrības līdzdalības rezultāti | Biedrība “Latvijas Bioloģiskas lauksaimniecības asociācija” (turpmāk LBLA) izteica priekšlikumu kultūraugu kodu sarakstu papildināt ar sausseržiem un irbenēm, izslēdzot tās no kopējā kultūraugu koda 952 un piešķirot šīm kultūrām atsevišķus kodus kodiem. Tika izteikts arī priekšlikums iekļaut rudzupuķi pie nektāraugiem ar kodu 930, jo tas ir ļoti nozīmīgs nektāraugs, no kura bites vāc nektāru un putekšņus arī sausās vasarās.  Šie priekšlikumi ir ietverti noteikumu projektā.  Savukārt LBLA priekšlikums papildināt Brīvprātīgi saistītā atbalsta par augļiem un ogām atbalstāmo kultūraugu sarakstu ar sausseržiem un irbenēm nav ņemts vērā. Par šo jautājumu Zemkopības ministrija jau 2018. gada 9. aprīlī vēstulē Nr10.1-1e/869/2018 LBLA paskaidroja, ka Latvijā BSA par augļiem un ogām tika ieviests, lai saglabātu Latvijas apstākļiem piemērotu un raksturīgu augļkopības kultūraugu audzēšanu. Latvijas apstākļiem piemērotu un raksturīgu augļu koku un ogulāju sugu saraksts tika noteikts, konsultējoties un sadarbojoties ar augļkopības saimniecības pārstāvošajām nevalstiskajām organizācijām. Attiecīgo augļkopības kultūraugu audzēšanas platību samazināšanās risks tika pamatots ar Latvijas ražotāju salīdzinošo priekšrocību trūkumu – īsāku veģetācijas periodu, ne tik piemērotiem klimatiskajiem apstākļiem un nozares mazo ienesīgumu un darbības rentabilitāti.  Lauksaimniecības organizāciju sadarbības padome atbalstīja tālāku projekta virzību bez komentāriem un papildinājumiem.  Biedrība „Zemnieku saeima”  ir izteikusi iebildumus par sākotnēji noteikumu projektā iekļautajiem Ministru kabineta noteikumu Nr. 126 64. punkta grozījumiem, kas paredzēja precizēt nosacījumus par īscirtmeta atvasāju audzēšanu, nosakot, ka atbalsta maksājumi pienākas, audzējot īscirtmeta atvasājus platībās, kurās nav reģistrētas meliorācijas drenu sistēmas vai kuras ir izņemtas no meliorācijas kadastra informācijas sistēmas. Punkts no noteikumiem ir svītrots.  Biedrība “Selekcionēto kārklu audzētāju asociācija” iebilst pret šī punkta svītrošanu no noteikumu projekta. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. Jaunas institūcijas netiks izveidotas, un esošās institūcijas netiks likvidētas vai reorganizētas. Projekta izpilde tiks nodrošināta ar pašreizējiem cilvēkresursiem. |
| 3. | Cita informācija | Nav |

Zemkopības ministrs K. Gerhards

Orlovskis 67027370

andris.orlovskis@zm.gov.lv